Sparebankstiftelse

En sparebankstiftelse er en finansstiftelse opprettet av en sparebank, gjerne med formål om å gi gaver til ulike allmennyttige formål. Norges første sparebankstiftelse (Stiftelsen Gjensidige NOR Sparebank) ble opprettet i 2002 i forbindelse med at Gjensidige NOR Sparebank ble omdannet til aksjeselskap. Etter fusjonen mellom Gjensidige NOR og DnB i 2003 har denne stiftelsen i dag navnet Sparebankstiftelsen DNB og er landets klart største sparebankstiftelse.

I 2023 fantes det 43 sparebankstiftelser i Norge, som forvaltet til sammen 71 milliarder kroner.

Etter en lovendring i 2009 ble det en økt adgang for sparebanker til å velge mellom forskjellige modeller for omdanning, sammenslåing og kapitalstruktur. Dette har medført at flere sparebanker nå velger nye struktur- og samarbeidsmodeller. I de fleste tilfellene medfører dette at den gamle ”eierløse” kapitalen i den enkelte sparebank blir skilt ut i en egen sparebankstiftelse, mens selve bankvirksomheten blir videreført i en ny sparebank eller aksjesparebank. Sparebankstiftelsen som etableres beholder en eierandel i den videreførte banken.

I henhold til lovverket er stiftelsene pålagt på den ene siden å være langsiktige og stabile eiere i den nye banken, og på den annen side å ”videreføre sparebanktradisjonene”, noe som i praksis betyr å videreføre det allmennyttige arbeidet i områdene der den tidligere sparebanken hadde sin virksomhet.

En sparebankstiftelses øverste organ er generalforsamlingen, som skal bestå av personer som avspeiler kundestrukturen i den sparebank som opprettet stiftelsen, samt andre interessegrupper knyttet til stiftelsens virksomhet. Generalforsamlingen velger styret.

Utviklingen etter 2009

Etter lovendringene i 2009 har mange sparebanker benyttet seg av mulighetene til nye strukturelle løsninger. To sparebankstiftelser ble etablert allerede i 2009, og 18 nye kom til i årene 2010-2012. Ved utgangen av 2023 var det 43 sparebankstiftelser i Norge. Ytterligere 3 er etablert i 2024.

Sparebankstiftelsene har sin historiske forankring fra én eller flere kommuner (eventuelt fylke), der den opprinnelige sparebanken drev sin virksomhet. De driver sitt allmennyttige arbeid i hovedsak innenfor dette området. Sparebankstiftelsen DNB er den eneste som også arbeider med større nasjonale prosjekter.Ifølge stiftelsenes årsrapport

Oversikten nedenfor viser sparebankstiftelsene i Norge etter etableringsår. Den viser at stiftelsene disponerer mye kapital. Ved utgangen av 2023 hadde de en samlet bokført totalkapital på vel 71 milliarder kroner, med en markedsverdi på nær 120 milliarder. Det er deler av den årlige avkastningen av denne kapitalen som kan benyttes i det allmennyttige arbeidet. Sparebankstiftelsene ble sterkt berørt av de problemene banknæringen fikk i årene etter finanskrisen, men har de senere årene hatt vesentlig bedre resultater. Sparebankstiftelsenes gaveutdelinger har dermed også økt sterkt de senere årene.

I 2023 delte stiftelsene ut gaver for ca. 2,1 milliarder kroner, og siden starten i 2002 har de i sum delt ut over 12 milliarder kroner. I tillegg til gaver er det flere sparebankstiftelser som investerer i eiendom, kunst, musikkinstrumenter etc., som også kommer lokalmiljøet og samfunnet ellers til gode. I gjennomsnitt deler sparebankstiftelsene årlig ut gaver for omkring 3 % av sin bokførte kapital. De "beste" deler ut gaver for over 4 % av kapitalen, mens det også er de som deler ut mindre enn 1 %.

Sparebankstiftelser i Norge (tall fra stiftelsenes årsrapport for 2023)
 Navn Etablert Opphavsbank
(dagens navn) Eierandel i bankenKapital 2023 (mill.NOK) Sparebankstiftelsen DNB  10.09.2002  DNB Bank ASA 8,4 %22 546 Sparebankstiftelsen Bien  01.01.2008  Bien Sparebank AS  47,5 % 256 Sparebankstiftelsen Sauda   27.10.2009  Sparebanken Norge 2,9 %406  Sparebankstiftelsen Tingvoll   01.11.2009  Sparebanken Møre 9,9 %320  Sparebank 1-stiftelsen Gran   01.07.2010  Sparebank 1 Ringerike Hadeland   19,7 %1 001  Sparebank 1-stiftelsen Jevnaker Lunner Nittedal   01.07.2010  Sparebank 1 Ringerike Hadeland   15,0 %861  Sparebank 1-stiftelsen Ringerike   01.07.2010   Sparebank 1 Ringerike Hadeland   29,6 %1 405  Sparebankstiftinga Fjaler   01.09.2010  SpareBank 1 Sogn og Fjordane   5,9 %164  Sparebankstiftinga Sogn og Fjordane   01.09.2010  SpareBank 1 Sogn og Fjordane 93,0 %2 564  SpareBank 1 - stiftinga Kvinnherad   01.11.2010  SpareBank 1 Sør-Norge ASA   2,6 %470  Sparebankstiftelsen Helgeland   20.12.2010  SpareBank 1 Helgeland 28,1 %1 132  Sparebankstiftelsen SpareBank 1 Nord-Norge   05.05.2011  SpareBank1 Nord-Norge   1,4 %2 451  Sparebankstiftelsen SMN   25.05.2011  SpareBank 1 SMN   3,8 %2 768  Sparebankstiftinga Hardanger   25.10.2011  Sparebanken Norge 10,9 %864  SpareBank 1 Stiftelsen Østfold Akershus   01.11.2011  SpareBank 1 Østfold Akershus 39,3 %1 593  Sparebank1stiftelsen Halden   01.11.2011  SpareBank 1 Østfold Akershus 25,2 %504  Sparebankstiftelsen SR-bank   21.12.2011  SpareBank 1 Sør-Norge ASA   29,8 %5 569  Sparebankstiftelsen Sparebanken Sør   20.11.2012  Sparebanken Norge 26,2 %4 870  Sparebankstiftelsen Nome   23.11.2012  Sparebank 1 Sør-Norge ASA   7,3 %511  Sparebankstiftelsen Telemark   23.11.2012  Sparebank 1 Sør-Norge ASA   13,5 %1 563  Sparebankstiftelsen Hallingdal   23.11.2012  SpareBank 1 Hallingdal Valdres   88,5 %1 072  Sparebankstiftelsen Øystre Slidre   23.11.2012  SpareBank 1 Hallingdal Valdres   11,5 %133  Sparebankstiftinga Bø   04.10.2013  Sparebanken DIN Telemark   62,0 %146  Sparebankstiftinga Seljord   04.10.2013  Sparebanken DIN Telemark   38,0 %89  Sparebankstiftelsen 68 Grader Nord Harstad   03.12.2013  Sparebank 68° Nord   32,9 %215Sparebankstiftinga Jæren - Time og Hå06.02.2014Jæren Sparebank50,9 %484Sparebankstiftelsen Jæren - Klepp12.12.2014Jæren Sparebank12,3 %107Sparebankstiftelsen Spydeberg16.03.2015Askim og Spydeberg Sparebank28,4 %240Sparebankstiftelsen Askim23.03.2015Askim og Spydeberg Sparebank59,4 %512Sparebankstiftelsen Hedmark29.10.2015SpareBank 1 Østlandet52,1 %6 533SpareBank 1 Stiftelsen BV20.12.2016SpareBank 1 Sør-Norge ASA17,2 %1 658Sparebankstiftelsen Nøtterøy-Tønsberg20.12.2016SpareBank 1 Sør-Norge ASA7,8 %665Sparebankstiftelsen 68 Grader Nord Lofoten02.01.2019Sparebank 68° Nord11,6 %80Sparebankstiftelsen Sparebanken Vest31.10.2019Sparebanken Norge1,1 %2 754Sparebankstiftelsen 68 Grader Nord Ofoten01.07.2020Sparebank 68° Nord14,3 %107Sparebankstiftelsen Nordvest03.05.2021SpareBank 1 Nordmøre37,9 %471Sparebankstiftelsen Surnadal Sparebank03.05.2021SpareBank 1 Nordmøre15,4 %166Sparebankstiftelsen SpareBank 1 Modum06.10.2020Sparebank 1 Sør-Norge ASA13,2 %1 167Sparebankstiftinga Etne19.10.2022Sparebanken Norge2,3 %289Sparebankstiftelsen Skagerrak - Bamble og Kragerø20.12.2022Skagerrak Sparebank59,4 %519Sparebankstiftelsen Hemne Sparebank03.04.2023Trøndelag Sparebank28,5 %109Sparebankstiftelsen Åfjord Sparebank03.04.2023Trøndelag Sparebank18,3 %70Sparebankstiftinga Søre Sunnmøre27.04.2023SpareBank 1 SMN9,0 %1 723Sparebankstiftelsen Larvik01.02.2024Skagerrak SparebankSparebankstiftelsen Andebu01.02.2024Skagerrak SparebankTotens Sparebankstiftelse01.11.2024SpareBank 1 Østlandet

 Referanser 

Kategori:Banker